ᱦᱟᱣᱨᱮᱭᱢᱟ

ᱦᱟᱣᱨᱮᱭᱢᱟ (Meitei: ꯍꯥꯎꯔꯩꯃ) ᱟᱨᱵᱟᱝ ᱦᱟᱣᱞᱮᱭᱢᱟ (ᱢᱟᱨᱮ ᱢᱚᱱᱤᱯᱩᱨᱤ ᱺ ꯍꯥꯎꯂꯩꯃ) ᱫᱚ ᱥᱮᱫᱟᱭ ᱠᱟᱝᱞᱮᱭᱯᱟᱠ (ᱥᱮᱫᱟᱭ ᱢᱚᱱᱤᱯᱩᱨᱤ) ᱨᱤᱱᱤᱡ ᱢᱮᱭᱛᱮᱭ ᱦᱚᱲᱠᱟᱛᱷᱟ (mythology) ᱟᱨ ᱫᱷᱚᱨᱚᱢ ᱨᱤᱱᱤᱡ ᱫᱩᱠᱷᱟᱹᱞᱤ ᱫᱩᱞᱟᱹᱲ ᱵᱳᱸᱜᱟ ᱠᱟᱱᱟᱭ᱾ ᱯᱟᱹᱨᱩᱠᱷᱤᱭᱟᱹ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱩᱱᱤ ᱫᱚ ᱵᱩᱨᱩ ᱨᱤᱱᱤᱡ ᱠᱩᱲᱤ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱡᱤᱡ ᱫᱩᱞᱟᱹᱲᱤᱭᱟᱹ ᱥᱟᱶ ᱧᱟᱯᱟᱢ ᱪᱟᱞᱟᱜ ᱞᱟᱹᱜᱤᱫ ᱥᱟᱯᱲᱟᱣᱜ ᱠᱟᱱ ᱚᱠᱛᱚ ᱨᱮ ᱠᱚ ᱜᱚᱡ ᱞᱮᱫᱮᱭᱟ, ᱟᱨ ᱢᱤᱫ ᱱᱟᱦᱟᱪᱟᱨ ᱟᱠᱟᱱ ᱟᱛᱢᱟ ᱛᱮ ᱵᱚᱫᱚᱞ ᱞᱮᱱ ᱛᱟᱦᱮᱸᱫ᱾ ᱩᱱᱤ ᱫᱚ ᱯᱟᱱᱛᱷᱚᱭᱵᱤ ᱵᱳᱸᱜᱟ ᱨᱤᱱᱤᱡ ᱚᱵᱚᱛᱟᱨ (Incarnation) ᱢᱮᱱᱛᱮ ᱠᱚ ᱢᱟᱱᱟᱣᱮᱭᱟ᱾ ᱩᱱᱤ ᱫᱚ ᱵᱳᱸᱜᱟ ᱱᱚᱝᱛᱷᱟᱝ ᱞᱮᱭᱢᱟ ᱞᱮᱠᱟᱛᱮ ᱦᱚᱸ ᱠᱚ ᱪᱤᱱᱦᱟᱹᱣᱮᱭᱟ᱾ ᱩᱱᱤ ᱫᱚ ᱵᱳᱸᱜᱟ ᱤᱨᱮᱭᱢᱟ ᱞᱮᱠᱟᱛᱮ ᱦᱚᱸ  ᱠᱚ ᱵᱳᱸᱜᱟ ᱟᱭᱟ᱾ ᱩᱱᱤ ᱫᱚ ᱛᱟᱝᱠᱷᱩᱞ ᱢᱩᱬ ᱨᱤᱱᱤᱡ ᱠᱟᱱ ᱨᱮᱦᱚᱸᱭ, ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱢᱟᱱᱟᱣᱟᱱᱤᱡ ᱢᱮᱭᱛᱮᱭ ᱵᱳᱸᱜᱟ ᱠᱟᱱᱟᱭ ᱾
ᱟᱹᱲᱟᱹ ᱥᱤᱨᱡᱚᱱ
ᱢᱮᱭᱛᱮᱭ ᱯᱟᱹᱨᱥᱤ (ᱢᱚᱱᱤᱯᱩᱨᱤ ᱯᱟᱹᱨᱥᱤ) ᱨᱮ "ᱦᱟᱣᱨᱮᱭᱢᱟ" ᱟᱹᱲᱟᱹ ᱫᱚ "ᱦᱟᱣᱞᱮᱭᱢᱟ" ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ᱾ "ᱦᱟᱣᱞᱮᱭᱢᱟ" ᱫᱚ ᱵᱟᱨᱭᱟ ᱟᱹᱲᱟᱹ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ, "ᱦᱟᱣ" ᱟᱨ "ᱞᱮᱭᱢᱟ" ᱾ ᱢᱮᱭᱛᱮᱭ ᱯᱟᱹᱨᱥᱤ ᱛᱮ "ᱦᱟᱣ" ᱨᱮᱱᱟᱜ ᱟᱹᱰᱤ ᱜᱚᱴᱟᱝ ᱢᱮᱱᱮᱛ ᱢᱮᱱᱟᱜᱼᱟ᱾ ᱱᱚᱶᱟ ᱨᱮᱱᱟᱜ ᱢᱮᱱᱟᱜ ᱢᱮᱱᱮᱛ ᱦᱩᱭ ᱫᱟᱲᱮᱭᱟᱜᱼᱟ (᱑) ᱦᱮᱸ (ᱛᱮᱞᱟ ᱨᱩᱣᱟᱹᱲ), (᱒) ᱥᱤᱵᱤᱞ (ᱥᱮᱹᱵᱮᱹᱞ), ᱥᱚᱲᱚᱢ ᱟᱨᱵᱟᱝ (᱓) ᱟᱹᱫᱤᱵᱟᱹᱥᱤ (ᱴᱨᱟᱭᱤᱵᱽ)᱾ ᱱᱚᱸᱰᱮ "ᱦᱟᱣ" ᱨᱮᱱᱟᱜ ᱢᱮᱱᱮᱛ ᱫᱚ "ᱟᱹᱫᱤᱵᱟᱹᱥᱤ" ᱾ ᱢᱮᱭᱛᱮᱭ ᱯᱟᱹᱨᱥᱤ ᱛᱮ "ᱞᱮᱭᱢᱟ" ᱢᱮᱱᱮᱛ ᱢᱤᱫ ᱨᱟᱹᱱᱤ ᱟᱨᱵᱟᱝ ᱢᱤᱫ ᱠᱩᱲᱤ ᱾ ᱧᱩᱛᱩᱢ "ᱦᱟᱣᱨᱮᱭᱢᱟ" ᱫᱚ ᱢᱤᱫ ᱟᱹᱫᱤᱵᱟᱹᱥᱤ ᱠᱩᱲᱤ ᱥᱟᱶᱛᱟ ᱟᱹᱨᱤ ᱡᱤᱞᱤᱧ ᱡᱷᱩᱲᱤ ("ᱥᱟᱢ" ᱟᱨᱵᱟᱝ "ᱥᱷᱟᱢ") ᱥᱟᱵ ᱟᱠᱟᱫᱤᱡ ᱢᱮᱱᱛᱮ ᱢᱮᱱᱮᱛ ᱮ ᱥᱚᱫᱚᱨᱮᱫᱼᱟ᱾ 

ᱵᱳᱸᱜᱟ ᱨᱮᱭᱟᱜ ᱠᱟᱛᱷᱟ
ᱯᱩᱨᱩᱫᱷᱩᱞ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ, ᱩᱱᱤ ᱫᱚ ᱪᱤᱝᱫᱟᱭ ᱟᱹᱛᱩ ᱨᱤᱱᱤᱡ ᱛᱟᱝᱠᱷᱩᱞ ᱢᱩᱠᱷᱭᱟᱹ ᱠᱷᱮᱞᱮᱢᱵᱟ ᱭᱤᱡ ᱦᱚᱯᱚᱱ ᱮᱨᱟ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱞᱟᱦᱟ ᱠᱷᱚᱱ ᱜᱮ ᱪᱤᱝᱥᱚᱝ ᱟᱹᱛᱩ ᱨᱤᱱᱤᱡ ᱛᱟᱝᱠᱷᱩᱞ ᱢᱩᱠᱷᱭᱟᱹ "ᱠᱷᱟᱢᱞᱟᱝᱵᱟ" ᱥᱟᱶ ᱵᱟᱯᱞᱟ ᱞᱮᱱ ᱛᱟᱦᱮᱸᱫ᱾ ᱠᱷᱟᱢᱞᱟᱝᱵᱟ ᱥᱟᱶᱮ ᱵᱟᱯᱞᱟ ᱟᱠᱟᱱ ᱨᱮᱦᱚᱸ  ᱢᱮᱭᱛᱮᱭ ᱨᱟᱡᱟ ᱢᱮᱭᱫᱤᱝᱜᱩ ᱛᱟᱵᱩᱝᱵᱟ  (ᱛᱟᱵᱩᱝ ᱥᱟᱯᱷᱟᱵ) ᱥᱟᱶ ᱩᱠᱩ ᱩᱠᱩ ᱛᱮ ᱫᱩᱞᱟᱹᱲ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱ ᱛᱟᱭᱟ᱾ ᱱᱚᱶᱟ ᱩᱠᱩ ᱥᱟᱹᱜᱟᱹᱭ ᱵᱟᱰᱟᱭ ᱠᱮᱫ ᱛᱟᱭᱚᱢ ᱠᱷᱟᱢᱞᱟᱝᱵᱟ ᱫᱚ ᱛᱟᱵᱩᱝ ᱥᱟᱯᱷᱟᱵᱟ ᱦᱟᱜ ᱵᱚᱦᱚᱜ ᱮ ᱜᱮᱫ ᱠᱮᱫ ᱛᱟᱭᱟ᱾ ᱱᱚᱶᱟ ᱜᱷᱚᱴᱚᱱ ᱛᱮ ᱠᱟᱹᱦᱤᱞ ᱟᱠᱟᱱ ᱦᱟᱣᱨᱮᱭᱢᱟ ᱟᱡᱤᱡ ᱫᱩᱞᱟᱹᱲᱤᱭᱟᱹ ᱦᱟᱜ ᱵᱚᱦᱚᱜ ᱠᱟᱝᱞᱮᱭ ᱯᱩᱝᱢᱟᱭᱚᱞ ᱛᱮᱭ ᱤᱫᱤ ᱠᱮᱫᱼᱟ᱾ ᱛᱟᱭᱚᱢᱛᱮ, ᱩᱱᱤ ᱦᱚᱸ ᱟᱡᱤᱡ ᱫᱩᱞᱟᱹᱲᱤᱭᱟᱹ ᱦᱟᱜ ᱰᱟᱦᱟᱨ ᱮ ᱯᱟᱸᱡᱟ ᱠᱮᱫᱼᱟ ᱟᱨ, ᱫᱩᱠᱷᱟᱹᱞᱤ ᱫᱩᱞᱟᱹᱲ ᱟᱨ ᱵᱟᱯᱟᱜᱽ ᱨᱤᱱᱤᱡ ᱢᱮᱭᱛᱮᱭ ᱵᱳᱸᱜᱟᱭ ᱵᱮᱱᱟᱣ ᱮᱱᱟ᱾ ᱩᱱᱤ ᱫᱚ ᱵᱳᱸᱜᱟ ᱤᱨᱮᱭᱢᱟ ᱢᱮᱱᱛᱮ ᱦᱚᱸ ᱠᱚ ᱪᱤᱱᱦᱟᱹᱣᱮᱭᱟ, ᱡᱟᱦᱟᱸᱭ ᱫᱚ ᱵᱳᱸᱜᱟ ᱯᱟᱱᱛᱷᱚᱭᱵᱤ ᱨᱤᱱᱤᱡ ᱚᱵᱚᱛᱟᱨ (incarnation) ᱛᱟᱦᱮᱸ ᱠᱟᱱᱟᱭ᱾ 

ᱥᱟᱹᱠᱷᱭᱟᱹᱛ